ปวดเอวซ้ายด้านหลังแบบเกร็งๆ มาประมาณสองอาทิตย์แล้วค่ะ(แต่ไม่ได้ปวดมาก แค่รู้สึกเกร็งๆ)เป็นอาการโรคไตหรือเปล่าคะ แต่ปัสสาวะปกติดีค่ะ ประจำเดือนใกล้มาแล้วด้วยงงที่ปวดเอวข้างเดียวเหมือนไปออกกำลังมา ทั้งที่ไม่ได้ออกกำลังเลยค่ะ
สวัสดีค่ะ Timmieอาการปวดเอวข้างซ้าย อาจเกิดจาก-กล้ามเนื้อหน้าท้องอักเสบ มีจุดกดเจ็บชัดเจน สัมพันธ์กับท่าทาง-กระเพาะปัสสาวะอักเสบหรือกรวยไตอักเสบจะมีอาการ ปัสสาวะแสบขัด มีไข้สูง หนาวสั่น-มีนิ่วในทางเดินปัสสาวะ จะมีอาการปัสสาวะแสบขัดและปนเลือด มีอาการปวดที่เอว หลัง ร้าวลงขาหนีบได้-อวัยวะภายในอุ้งเชิงกราน เช่น ท่อนำไข่ ปีกมดลูก มดลูกมีการอักเสบ อาจมีไข้ ปวดท้องน้อย และมีตกขาวผิดปกติ มักเป็นเฉียบพลัน-ลำไส้อักเสบ ทำให้ปวดท้องบิด ถ่ายเหลวโดยกล้ามเนื้ออักเสบอาจเกิดจากการกดทับ การนั่งหรือยืนที่ผิดท่านานๆก็ได้การดูแลตัวเองเบื้องต้น พักผ่อน งดยกของหนัก รับประทานอาหารอ่อนๆและสุกสะอาด ดื่มน้ำมากๆ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการปวดหากยังปวดเรื้อรัง ปวดมากขึ้นเรื่อยๆ มีเลือดออกจากช่องคลอด ปัสสาวะแสบขัด ควรปรึกษาแพทย์เพื่อหาสาเหตุอื่นๆที่เป็นไปได้ดังกล่าวไป แพทย์อาจตรวจปัสสาวะเบื้องต้นเพื่อหาการติดเชื้อในทางเดินปัสสาวะร่วมด้วยค่ะ